द लास्ट थिंग ही टोल्ड मी
लॉरा डेव के उपन्यास पर आधारित
...सिलिकॉन वैली में पुष्टि की गई है,
और यह बताया है कि क्लियर स्लेट सॉफ़्टवेयर,
यूज़र को उनकी ऑनलाइन सार्वजनिक प्रोफ़ाइल का और ज़्यादा नियंत्रण देने के लिए बनाया गया था।
सीईओ एवेट थॉमसन ने द शॉप के आईपीओ निकलने से पहले
क्लियर स्लेट की बिक्री को बढ़ाकर दिखाया था,
लेकिन फ़ेडरल जाँचकर्ताओं ने हाल ही में पता लगाया है
कि यह सॉफ़्टवेयर, दरअसल, चालू ही नहीं था।
शुरुआती सत्र में शेयर की क़ीमतों में तेज़ी से गिरावट आई...
ओवेन।
ओ।
...शेयरधारकों का पचास करोड़ डॉलर का नुक़सान होने की संभावना है।
तुम काफ़ी मेहनत कर रहे हो।
कुछ ज़्यादा ही। मुझे कुछ दिन की छुट्टी चाहिए।
तुम मेरे साथ ऑस्टिन चलो।
उसके बजाय हम टाओस ना चलें?
मैं जाने कब से न्यू मैक्सिको नहीं गई हूँ।
मैं भी।
कॉलेज के बाद से नहीं।
क्या?
एक अजीब वक़्त की याद आ गई।
कॉलेज की?
कॉलेज, कॉलेज के बाद की।
तुम कितनी सीधी बातें करते हो।
तब मैं...
मनोरंजन के लिए थोड़े ड्रग्स ले लिया करता था।
ऐसी कहानियाँ तो मैं ज़रूर सुनना चाहूँगी।
नहीं, वे दरअसल इतनी दिलचस्प नहीं हैं।
ठीक है, लेकिन तुम्हें बता दूँ...
मैं तुम्हारे अतीत की चाहे कोई भी बात जान लूँ, उससे कभी
कुछ नहीं बदलेगा।
हमारे बीच तो नहीं।
शुक्र है भगवान का।
द शॉप के सीईओ एवेट थॉमसन को पैसे देकर ज़मानत मिल गई है।
थॉमसन और उनकी पत्नी, सुपरमॉडल और स्वास्थ्य गुरु बेल वॉट्स-थॉमसन,
अपने पैसिफ़िक हाइट्स बंगले में लौट आए हैं,
जहाँ थॉमसन को नज़रबंद करके रखा जाएगा।
द शॉप के कई दूसरे सीनियर कर्मचारी भी जाँच के दायरे में हैं,
तथा और भी अभियोग...
हे, मैं कार्ल बोल रहा हूँ। अपना मैसेज छोड़ें।
हे, दोबारा मैं ही हूँ।
मेरी अभी भी ओवेन से बात नहीं हो पाई है।
अभी-अभी एक यूएस मार्शल मेरे घर आया था।
मुझे लगता है मुझे वाक़ई एक वकील से बात कर लेनी चाहिए।
क्या तुम प्लीज़ मुझे वापस फ़ोन कर सकते हो?
डैड, यह क्या हो रहा है?
आप कहाँ हैं? मुझे डर लग रहा है। डैड, प्लीज़ मुझे फ़ोन कीजिए।
बॉबी : क्या वह वापस आए?
हमें शायद निकलना चाहिए।
-बेली। -क्या यहाँ कोई आया था?
मुझे लगा आप बाहर किसी से बातें कर रही थीं।
मैं बस कचरा बाहर ले जा रही थी,
और मुझे मिसेज़ हान मिल गईं।
लिन*विल ने आपको एक स्टोरी में टैग किया
एवेट थॉमसन द शॉप का सीईओ गिरफ़्तार!
इसके बारे में कुछ कहना है?
क्या तुम किसी बारे में बात करना चाहती हो?
नहीं।
-आप क्या देख रही हैं? -कुछ नहीं।
माफ़ करना!
-आप यह क्या कर रही हैं? -माफ़ करना।
आख़िरी पीरियड के बाद मैं ठीक यहीं मिलूँगी।
हे भगवान।
लिन*विल: क्या तुमने यह देखा? क्या यह सच है?
सभी आरोप सही हैं @बेली-ऑलिविया-माइकल्स
-उससे पूछो। -वही है।
-हे, जे। -हे, कैसी हो तुम?
तुम ठीक तो हो ना?
सुबह जागते ही मुझे अपने दरवाज़े पर एक यूएस मार्शल खड़ा हुआ मिला,
और स्कूल जाते समय हमारा एक्सीडेंट होते-होते बचा
क्योंकि मुझे लगा कोई मेरा पीछा कर रहा था।
रुको। तुमने बेली को स्कूल भेज दिया?
और चारा ही क्या था?
उसे स्कूल नहीं भेजना।
घर में इंटरनेट पर ख़बरों के सैलाब में डूबे रहने से बेहतर स्कूल में रहना है।
वह मैक्स है?
-हे। -हे।
बड़े अच्छे मूड में है। मैं पहचान नहीं पाई।
हैन, मेरी अभी-अभी यूएस अटॉर्नी कार्यालय में मेरे सूत्र से बात हुई।
-ओवेन एक महत्वपूर्ण गवाह है। -इसका क्या मतलब है?
इसका मतलब है वे उससे बात करना चाहते हैं।
और अगर वे जल्दी ही उससे संपर्क
नहीं कर पाते हैं, तो मुमकिन है वे उसकी ही जाँच शुरू कर दें।
तुम मुझे आसान भाषा में समझा सकती हो?
वह बहुत बड़ी मुसीबत में है, हैन।
हैन, मैंने स्पीकर बंद कर दिया है।
-यक़ीन नहीं होता कि यह सब हो रहा है। -जानती हूँ।
मेरे पास उसके दफ़्तर का कम्प्यूटर है।
मैं उसके मेल चेक करने वाली हूँ।
बेली के साथ हालात कैसे हैं?
हालात बुरे हैं, जूल्स। बहुत बुरे हैं।
जीज़स। वह सब कुछ छोड़कर ऐसे कैसे जा सकता है?
उसके दिमाग़ में आख़िर चल क्या रहा है?
-मुझे यक़ीन है वह आज तुमसे संपर्क करेगा। -अच्छा?
तुम मैक्स से क्यों नहीं पूछतीं कि उसे इस बात का कितना यक़ीन है?
मैं अपने स्टूडियो पहुँचने वाली हूँ। बाद में फ़ोन करती हूँ।
द शॉप
पासवर्ड
ठीक है।
सबसे नई वसीयत.डॉक
उसकी वसीयत।
एनक्रिप्टेड फ़ाइल दस्तावेज़ खोलने के लिए पासवर्ड चाहिए
ग़लत
पासवर्ड भूल गए हैं?
पीडब्ल्यू संकेत: बेली का जन्मदिन
हद है। मैंने अभी वही तो डाला।
18 फ़रवरी, 2007।
ग़लत एल. पॉल से पूछो
"एल. पॉल"?
कोई दिलचस्प काम हो रहा है?
एजेंट नायोमी वू। यह एजेंट ओमैकी हैं।
-यह सही समय नहीं है। -मुझे यक़ीन है।
क्या आपको कुछ अंदाज़ा है आपके पति कहाँ हैं?
दरअसल, नहीं। तुम्हें?
क्या यह उनका कम्प्यूटर है, मिस हॉल?
क्योंकि अगर यह है, काम से जुड़ा कोई भी सामान हमारे अधिकार के दायरे में आएगा।
तुम्हें इसके लिए वारंट नहीं चाहिए?
शुक्रिया।
जब मन करे, चले जाना।
आप हमसे बात करेंगी तो हमारी मदद हो जाएगी।
बेली के बारे में भी सोचिए।
क्या कहा तुमने?
एजेंट ओमैकी यह कह रहे हैं
कि अगर आपके पति अगले चौबीस घंटों में वापस नहीं लौटते हैं,
तो हो सकता है सरकार इसमें हस्तक्षेप करे।
देखो, यूएस मार्शल भी मुझसे यही सब कह रहा था।
तुम उससे बात क्यों नहीं कर लेते?
आपने एक यूएस मार्शल से बात की?
वह आज मेरे घर आया था। हाँ।
वह आपके घर आया था? क्या नाम था उसका?
ग्रेडी। ग्रेडी ब्रैडफ़ोर्ड।
मिस हॉल, भविष्य में, आप इस बारे में किसी से भी बात करने में सावधान रहें।
अच्छी सलाह है।
अगर तुम मुझसे आगे कोई बात करना चाहते हो,
तो प्लीज़ मेरे वकील, कार्ल स्ट्रमवासर से संपर्क करना।
उनका दफ़्तर मेरिन में है।
और अगर तुम चाहते हो मैं तुम्हारी कोई भी मदद करूँ, तो बेली को इस सबसे दूर रखना।
हे, कार्ल। पता नहीं तुम फ़ोन क्यों नहीं कर रहे हो।
अब एफ़बीआई वाले मुझे धमका रहे हैं।
मैं वहीं आ रही हूँ।
-कार्ल। -हैन, यह समय सही नहीं है।
-रुको, रुको। तुम्हें मेरे मैसेज मिले? -मुझे मिले थे। माफ़ करना।
मैं तुम्हें बाद में फ़ोन करता हूँ, ठीक है?
रुको। मुझे तुम्हारी मदद चाहिए।
एफ़बीआई वाले मुझे तंग कर रहे हैं। उन्होंने बेली को धमकाया।
मुझे तुम्हारी सलाह चाहिए। मुझे...
कार्ल?
भगवान। मैं पार्टी के बारे में भूल गई थी। मुझे माफ़ करना।
हाँ, दिख रहा है।
जान, थोड़ी देर के लिए इसे संभालोगे? मुझे हैना से कुछ बात करनी है।
नहीं... शुक्रिया, लेकिन, दरअसल, मुझे कार्ल से बात करनी है। मुझे...
तुम बड़ी हिम्मत वाली हो जो यहाँ आ गईं।
क्या?
ओवेन ने कार्ल से कहा था कि आईपीओ में पक्का फ़ायदा होगा।
शायद वह बताना भूल गया यह निवेशकों को धोखा देने की योजना थी।
तुमने द शॉप में निवेश किया था?
ओह, हाँ। बस अपनी ज़िन्दगी की लगभग सारी बचत।
मतलब, दोस्तों के साथ ऐसा कौन करता है?
-ओवेन ऐसा कभी नहीं करेगा। -ओह, भगवान से डरो।
तुम्हें सच में लगता है मैं इस बात पर भरोसा कर लूँगी कि उसने तुम्हें इस बारे में कुछ नहीं बताया था?
पैटी, मेरी ओवेन से चौबीस घंटों से बात नहीं हुई है।
मुझे कुछ नहीं पता द शॉप में क्या हुआ।
पता है, मेरी माँ कहती है, हर शादी में एक इंसान झूठा होता है और एक बेवक़ूफ़,
और तुम्हें इनमें से एक हो जाना चाहिए, नहीं तो तुम दूसरे हो जाओगे।
अगर तुम झूठी नहीं हो तो मुझे तुम्हारे लिए बहुत अफ़सोस है।
लेकिन फिर भी तुम्हें मदद के लिए कहीं और जाना होगा।
और जब ओवेन से तुम्हारी बात हो,
तो उससे कहना कि वह भाड़ में जाए।
...द शॉप। इसके डैड द शॉप में काम करते हैं।
यह बेली है?
मुझे इसके लिए बुरा लग रहा है।
बेल्स!
मैंने सोचा आज पिकनिक पर जाने के लिए अच्छा दिन है।
जेक डेविस
तुमने जेक के बारे में कभी कुछ ख़ास नहीं बताया।
-जेक, जेक तो बस जेक है। -यही तो मैं कह रहा हूँ।
देखो, वह एक वकील है। बहुत सफल।
जैसे कोई ब्रह्मांड-का-विजेता। तुम्हें वह बिल्कुल पसंद नहीं आएगा।
अब, सच कहता हूँ, मैं तुमसे तुम्हारी ज़िन्दगी के "सम्भावित" लड़कों के बारे में
पूछने की सोच रहा था।
किसके बारे में?
बेली पुराने प्रेमियों को यही कहती है।
वे बंदे जो, मुमकिन था, तुम्हारे साथ होते।
तुम मेरे पुराने प्रेमियों के बारे में बात करना चाहते हो?
ठीक है।
मैं तुम्हारे पुराने प्रेमियों को तुम्हारे साथ रिश्ता ख़राब करने के लिए व्हिस्की भेजना चाहता हूँ।
उन्हीं की वजह से मैं इस समय यहाँ तुम्हारे साथ बैठा हूँ।
अगर हम अतीत की बातें करना चाहते हैं, तो हमें शायद बेली की मॉम से शुरू करना चाहिए।
ऑलिविया के बारे में मैंने तुम्हें बताया था।
तुमने बताया था कि उसकी मौत तब हुई थी जब बेली छोटी थी, लेकिन इसके अलावा कुछ ख़ास नहीं।
उसकी मौत एक कार दुर्घटना में हुई थी।
कोई टक्कर मारकर भाग गया, जब बेली चार साल की थी।
बेली को उसके बारे में कुछ ख़ास याद नहीं है,
जो भी तब हुआ, उसके बारे में,
जो, मुझे लगता है, कुल मिलाकर अच्छी ही बात है।
लेकिन पता नहीं। पता नहीं।
शायद ना भी हो।
मुझे अफ़सोस है।
वह मेरी ज़िन्दगी की सबसे बुरी घटना है।
लेकिन अब मुझे लगता है...
शायद वह एकमात्र ऐसी चीज़ नहीं है।
-हैना? -हे, जेक।
क्या हुआ है?
तुम्हें क्यों लगा कुछ हुआ है?
एक तो इसी बात से कि तुम्हारी सगाई होने के बाद से तुमने मुझसे कभी संपर्क नहीं किया।
तो, या तो तुम्हें एक वकील चाहिए, या तुम तलाक़ ले रही हो।
मुझे एक वकील चाहिए, जेक।
क्या मसला है?
मेरा पति मुसीबत में है।
तुम्हारा पति मुसीबत में है और तुम मुझे फ़ोन कर रही हो?
-मैं इन हालात का मज़ा नहीं लूँगा, पर... -जेक।
कैसी मुसीबत?
-वह द शॉप में मुख्य इंजीनियर है। -क्या?
यह बुरा है, हैन।
और ये सारे लोग आकर मुझे परेशान करते रहते हैं।
जैसे, दो एफ़बीआई एजेंट अभी मेरे स्टूडियो से गए हैं।
आज सुबह एक यूएस मार्शल मेरे घर पर आया था।
एफ़बीआई का तो समझ आता है, और एसईसी के लोग भी जल्दी ही आएँगे।
लेकिन यूएस मार्शल का आना, यह थोड़ी अजीब बात है।
एजेंट वू को भी यही लग रहा था।
मतलब, तकनीकी जालसाज़ी सामान्य तौर पर मार्शल के कार्यालय के दायरे में नहीं आती है।
तब तक तो नहीं जब तक कोई फ़रार ना हो।
अच्छा।
हैन?
चौबीस घंटों से मेरी ओवेन से कोई बात नहीं हुई है।
जब तक डैड का कुछ पता नहीं चलता, क्या मैं यहीं नहीं रह सकती?
जब तक रहना चाहो रहो, मैं यहीं हूँ।
बॉबी।
-मैंने ड्यूक के बारे में अभी सुना। बधाई हो, दोस्त। -शुक्रिया, कोच।
मैं तुम्हारे लिए ख़ुश हूँ, दोस्त। यह तुम्हारी मेहनत का फल है।
प्रैक्टिस के लिए मिलते हैं। बस बारिश ना होने लगे।
तुम्हें ड्यूक में दाख़िला मिल गया?
हाँ। वे कॉलेज का मेरा पूरा ख़र्चा उठाएँगे।
यह तो बहुत अच्छा है।
मतलब, मुझे पता है स्टैनफ़ोर्ड भी यही कर देगा, लेकिन...
रुको। तुमने, मतलब, वहाँ दाख़िला नहीं लिया?
बेली...
तुम तीन हज़ार मील दूर के कॉलेज में जा रहे हो और तुमने मुझे बताया तक नहीं।
स्टैनफ़ोर्ड का पक्का नहीं था, और ड्यूक वाले जवाब के लिए मेरे पीछे पड़े थे।
मैं तुम्हें बताने वाला था, लेकिन फिर तुम्हारे डैड के साथ यह सब हो गया।
बेली! मुझे माफ़ कर दो! बेली!
यक़ीन नहीं हो रहा है वह भाग गया।
तुम जानती हो कि यह बहुत अच्छा नहीं दिखेगा।
हाँ, मुझे पता है यह कैसा लगता है। मैं बस...
जेक, मैं इस बात पर यक़ीन नहीं कर पा रही हूँ कि ओवेन इसमें शामिल है।
क्योंकि आम तौर पर वे ही लोग भागते हैं जो किसी जुर्म में शामिल नहीं होते हैं।
क्या तुम अपनी हार्वर्ड आवाज़ में ताने देना बंद करोगे?
सच, सच ही रहेगा।
मैं तुमसे कह रही हूँ ओवेन दोषी नहीं है।
सुनो, हैन। मैं यहाँ बदतमीज़ नहीं दिखना चाहता, लेकिन...
वह तो तुम हमेशा से रहे हो।
-तुम ऐसी बातें कर रही हो जैसी उन पतियों की... -क्या कहा तुमने?
...ज़्यादातर पत्नियाँ करती हैं जिन पर अहिंसक वित्तीय अपराध करने का आरोप होता है।
मैं तुम्हें ज़्यादातर पत्नियों की तरह लगती हूँ?
नहीं, लेकिन मैंने ऐसे बहुत से आदमियों के केस लड़े हैं।
लोग बिना वजह नहीं भागते, हैना।
प्लीज़, क्या तुम इस बारे में अलग तरीक़े से सोचने की कोशिश कर सकते हो?
-अलग तरीक़े से, कैसे? -पता नहीं। मैं बस...
अगर मैं यह भी सोचूँ कि ओवेन जेल से बचने, वग़ैरह के लिए भाग रहा है,
मैं...
वह अपनी बेटी से बहुत प्यार करता है।
वह उसके लिए कुछ भी कर सकता है। वह...
हाँ, यह दिखाने का उसका तरीक़ा तो बहुत अच्छा है।
-मैंने तुम्हें फ़ोन करके ग़लती की। -रुको।
चुप करो।
मैं मदद करना चाहता हूँ।
मैं एक बहुत ही बढ़िया निजी जाँचकर्ता को जानता हूँ।
तुम कहो तो मैं उससे थोड़ी छानबीन करवाऊँ? देखें वह क्या पता लगाता है?
हाँ। हाँ, करवा सकते हैं।
हैना?
डैड?
ओह, नहीं!
तुम यहाँ क्या कर रही हो? तुम्हें तो स्कूल में होना चाहिए था।
-मैं जल्दी आ गई। कोई फ़र्क़ नहीं पड़ता। -फ़र्क़ पड़ता है।
-तुम्हारे लिए यह सुरक्षित नहीं है कि... -कोई घर में घुस आया है।
-तुम्हें पूरा यक़ीन है? -यह जानने के लिए मैं वहाँ रुकी तो नहीं।
लेकिन मैंने वहाँ पक्का किसी की आवाज़ सुनी, और लिविंग रूम की खिड़की पूरी खुली हुई थी।
मैं कल वापस स्कूल नहीं जाऊँगी। वहाँ जाना मेरे लिए किसी बुरे सपने जैसा था।
आप किसे फ़ोन कर रही हैं?
हैलो। मेरे घर में कोई घुस आया है, रिपोर्ट लिखवानी है।
घर में कोई नहीं है।
आपको यक़ीन है आपने खिड़की खुली नहीं छोड़ी थी, मैम?
-हाँ, मुझे यक़ीन है। -मुझे किसी के घर में घुसने के कोई संकेत नहीं मिले।
मैं वहाँ थी। मैंने किसी की आवाज़ सुनी। तो, एक संकेत तो है।
हम थोड़े घबराए हुए हैं, लेफ़्टिनेंट।
मैं समझ सकता हूँ, जो भी कुछ हो रहा है, आपके लिए मुश्किल है।
-आपकी मदद के लिए शुक्रिया, सर। -जी, मैम।
चलो।
कोई बात नहीं। हम ठीक हैं।
कुछ भी ग़ायब नहीं है।
-फिर वे यहाँ क्या कर रहे थे? -मुझे कोई अंदाज़ा नहीं।
तुम्हें सैंडविच या कुछ और चाहिए?
कुछ भी चलेगा।
यहीं रुकना।
कौन है?
पेपरोनी, एक्स्ट्रा चीज़।
हे।
हाय।
-यहाँ आओ। -आने के लिए शुक्रिया।
बिल्कुल।
-हे, बच्चे। -हे।
हाय।
हम पिज़्ज़ा खाना शुरू करें
या सीधा आइस क्रीम खानी है?
मैं चम्मच लेकर आती हूँ।
हाँ। मुझसे बाहर मिलना, ठीक है?
हैन, मैं यह क्या सुन रही हूँ कि एक यूएस मार्शल यहाँ आया था?
यह मामूली बात नहीं है।
वित्तीय अपराध आम तौर पर मार्शल के कार्यालय की न्याय सीमा में नहीं आता है।
क्या हम कोई और बात कर सकते हैं?
मैं बस मदद करने की कोशिश कर रही हूँ, हैन।
लग तो ज़्यादा ऐसा रहा है कि तुम एक ख़बर तैयार करने की कोशिश कर रही हो।
अगर मैं एक ख़बर तैयार करने की कोशिश कर रही होती, तो मैं...
मैं कल सुबह ही ओवेन पर हमला बोल चुकी होती, जैसा कि मेरा सम्पादक चाहता था।
माफ़ करना।
मुझे बस... मुझे यक़ीन नहीं होता उसने मुझसे संपर्क नहीं किया।
जब से हम मिले हैं, यह सबसे लम्बा समय है कि मेरी ओवेन से बात नहीं हुई है।
मुझे नहीं पता कि जूल्स ने तुम्हें मेरी माँ के बारे में बताया है या नहीं।
-ज़्यादा तो नहीं। -हाँ।
कह सकते हैं, मैंने अपनी ज़िन्दगी को ऐसे संजोया है कि मैं कुछ भी खो न दूँ।
ऐसा मैं सोचती थी।
तुम जानती हो मैं कितनी ख़बरों में महीनों तक किसी निष्कर्ष पर नहीं पहुँच पाती हूँ?
यह एक बात नहीं है।
बहुत सी चीज़ें होती हैं जो हम देख नहीं पाते हैं।
तो, तुम्हें लगता है ऐसा सोचना मेरी बेवक़ूफ़ी है कि इस सबके पीछे कुछ और भी चल रहा है।
इस सबकी कोई न कोई वजह होगी।
मुझे लगता है हमें आज से शुरू करके ज़िन्दगी में पीछे की तरफ़ जाकर देखना चाहिए।
वाह, मेरे मुँह में बहुत सारा कैरमल आ गया।
आत्मा की तृप्ति।
वह तो चिकन सूप से मिलती है ना?
नहीं, पक्का आइस क्रीम से।
तुम ठीक हो?
बॉबी ड्यूक जा रहा है।
स्टैनफ़ोर्ड का क्या हुआ?
पता नहीं। ड्यूक में उसे पूरी स्कॉलरशिप मिल रही है, तो...
ठीक है। मतलब, फ़्लाइट से आया-जाया जा सकता है।
जैसे मेरे डैड मुझे जाने देंगे।
वह जाने दे सकते हैं।
मैंने पिछले हफ़्ते उनसे कहा कि मुझे बॉबी और उसके माँ-बाप के साथ घूमने जाना है।
उन्हें बहुत ग़ुस्सा आ गया था।
ज़्यादातर डैड ऐसा ही करते हैं।
लेकिन वह इस बात को लेकर बहुत अजीब बर्ताव कर रहे थे। वह...
जैसे...
उन्हें डर लग रहा हो।
मेरे इतनी दूर होने का डर।
तुम्हारे डैड ऐसा ही करते हैं।
हाँ।
तो जो हो रहा है, उसका क्या मतलब हो सकता है?
आज के किस हिस्से से शुरू करना चाहोगी?
यूएस मार्शल। वह क्या चाहता है?
अगर ओवेन फ़रार है...
ज़रूर, लेकिन तब तो एफ़बीआई ओवेन को पकड़ने में मदद माँगने के लिए मार्शल के कार्यालय से
हस्तक्षेप करने को कहती।
हाँ, एफ़बीआई को बिल्कुल अंदाज़ा नहीं था कि ग्रेडी ब्रैडफ़ोर्ड यहाँ क्या कर रहा था।
वे सच में हैरान लग रहे थे।
क्या इस आदमी, ग्रेडी... क्या इसने तुम्हें पहचान के कोई दस्तावेज़ दिखाए?
उसने मुझे अपना बैज दिखाया था।
कोई भी नक़ली बैज बना सकता है।
उसने अपनी फ़ोटो लगा हुआ कुछ भी नहीं दिखाया?
नहीं।
-और... -क्या?
...उसका नंबर, उसने वह मुझे किसी आधिकारिक कार्ड पर नहीं दिया था।
उसने वह एक नैपकिन पर लिखकर दिया था।
यह तो अजीब है। तुम्हारे पास वह नैपकिन है?
क्या द शॉप का बिज़नेस ऑस्टिन में बहुत फैला हुआ था?
मेरी जानकारी में तो नहीं। क्यों?
ग्रेडी ब्रैडफ़ोर्ड
जहाँ तक मुझे याद है, 5-1-2 ऑस्टिन का क्षेत्रीय कोड है।
क्या इससे तुम्हें कुछ याद आता है?
तुम मेरे साथ ऑस्टिन चलो।
ऑस्टिन?
वहाँ वुडटर्नर सम्मलेन होने वाला है।
तुम्हारा जाना ज़रूरी है?
क्या बात है?
हो सकता इसका कोई मतलब नहीं हो, लेकिन...
कार्ल - अभी मिलें? वैन डैम डॉक पर?
तुम कुछ देर के लिए बेली पर नज़र रख सकती हो?
ज़रूर।
किसी के लिए भी दरवाज़ा मत खोलना।
हे।
देखो, मेरे पास ज़्यादा समय नहीं है।
पैटी सूज़ी को सुला रही है। मैंने उससे कहा कि मैं दौड़ लगाने जा रहा हूँ।
जो हुआ, मैं उसके लिए बहुत बुरा महसूस कर रहा हूँ।
मैंने... तुम्हें पता होना चाहिए, मैंने नहीं...
हमने नहीं...
तुमने द शॉप में पैसे नहीं लगाए।
उन पैसों का क्या हुआ, कार्ल?
लगता है ओवेन ने तुम्हें कॉस्टा रीका के मेरे दोस्त लाइनस के बारे में नहीं बताया?
मुझे कॉस्टा रीका के तुम्हारे दोस्त लाइनस और उसकी सट्टेबाज़ी के बारे में सब पता है।
-मुझे लगा तुमने वह बंद कर दिया था। -हाँ। मैंने कर दिया था। लेकिन फिर...
मैं फिर से रास्ता भटक गया।
देखो, और पैटी, वह पिछले दिनों बहुत तनाव में रही है।
तो तुमने उससे कहा कि तुमने द शॉप में पैसा लगाया था।
उसे पता था कि मैंने हमारी बचत से पैसे निकाले हैं। मुझे उससे कुछ तो कहना था।
मुझे बिल्कुल नहीं पता था कि द शॉप ख़तरे में थी। ओवेन ने कुछ नहीं बताया।
तुम्हें उसे बताना होगा कि तुमने ओवेन की वजह से पैसे नहीं गँवाए हैं।
अगर उसने मुझ पर इस तरह ग़ुस्सा किया, तो क्या पता वह दूसरे लोगों से क्या कह रही हो?
हाँ, जानता हूँ। मैं उसे बता दूँगा।
देखो, मुझे नहीं पता इससे कोई फ़ायदा होगा या नहीं।
मुझे भी यह समझ नहीं आ रहा है।
यह वह इंसान नहीं है जिसे मैं जानता हूँ।
क्या ओवेन ने...
क्या उसने ऑस्टिन में समय बिताने के बारे में तुम्हें कभी कुछ बताया?
टेक्सस? नहीं, क्यों?
वह यूएस मार्शल जो मेरे घर आया था, मुझे लगता है वह वहीं से है।
मेरा मतलब...
हाँ, लेकिन दरअसल एक बार ऐसा हुआ था
कि हम फ़िल्मोर या कहीं थे, और हम दोनों को एहसास हुआ
कि हम शायद एक ही समय पर एंटोन में जॉन ली हुकर के एक कॉन्सर्ट में थे।
मुझे समझ नहीं आ रहा है।
अच्छा, यह ऑस्टिन का एक क्लब है।
-तो वह वहाँ जा चुका है? -नहीं, यही बात है।
घर जाते हुए ओवेन ने कहा कि उसे कुछ समझ नहीं आ रहा है।
वह इस बात पर अड़ा हुआ था
कि वह कभी एंटोन या ऑस्टिन नहीं गया।
मुझे यह बात बस इसलिए याद आ रही है क्योंकि यह अजीब है, है ना?
मतलब, क्या फ़र्क़ पड़ता है?
धत्त। ठीक है। मुझे जाना होगा।
हाँ। ठीक है।
-मैं उसे संभाल लूँगा, ठीक है? पैटी के साथ। -शुक्रिया।
यूएस मार्शल्स सेवा, ऑस्टिन, टेक्सस
मार्शल्स सेवा। मैं आपकी क्या मदद कर सकती हूँ?
क्या वहाँ कोई एजेंट ब्रैडफ़ोर्ड काम करते हैं?
मैं आपको उनके दफ़्तर से जोड़ सकती हूँ। प्लीज़ होल्ड करें।
बेली...
-मैं बैठ सकती हूँ? -ज़रूर।
मैं उस नोट के बारे में सोच रही थी जो तुम्हारे डैड तुम्हारे लिए छोड़कर गए।
उनका यह लिखने से क्या मतलब था, "तुम जानती हो मेरे बारे में क्या मायने रखता है"।
हाँ। जानती हूँ। मेरे पिता मुझसे प्यार करते हैं। आप अपनी बात समझा चुकी हैं।
नहीं, मुझे लगता है शायद मैं ग़लत थी।
शायद उनका मतलब कुछ और था।
जैसे क्या?
बेली, क्या तुम और तुम्हारे डैड कभी ऑस्टिन गए थे?
मतलब टेक्सस में?
अचानक यह सवाल। क्यों?
आज सुबह यहाँ कोई आया था।
एक यूएस मार्शल।
क्या वह डैड को गिरफ़्तार करने आया था?
नहीं। यही तो बात है। मुझे ऐसा नहीं लगता।
मुझे नहीं पता वह यहाँ क्या कर रहा था।
और वह ऑस्टिन में काम करता है।
इसका मेरे डैड से क्या लेना-देना हो सकता है?
मैं यही पता लगाने की कोशिश कर रही हूँ।
शायद हम...
शायद हम एक बार एक फ़ुटबॉल मैच देखने ऑस्टिन गए थे।
वह ऑस्टिन हो सकता है।
मुझे याद नहीं पड़ता तुम्हारे पिता ने कभी कोई फ़ुटबॉल मैच देखा हो।
हाँ, जानती हूँ, यह अजीब है, है ना?
लेकिन मुझे यह अच्छी तरह से याद है कि मैं उनके साथ एक मैच में गई थी
और वह पूरा स्टेडियम, जैसे, गहरे नारंगी रंग का था।
मुझे लगता है हम शायद किन्हीं रिश्तेदारों या किसी और से मिलने गए थे।
-ऑस्टिन में? ऑस्टिन में तुम्हारे रिश्तेदार हैं? -नहीं।
मुझे नहीं पता।
हो सकता है वहाँ कुछ दोस्त थे।
-यह बरसों पहले की बात है, तो... -लेकिन तुम्हें पक्का पता है कि वह टेक्सस था?
नहीं। नहीं, मुझे पक्का नहीं पता है, हैना। मैं बिल्कुल यक़ीन से नहीं कह सकती।
बॉबी
-क्या बॉबी के साथ कुछ हुआ है? -क्या मैं बस अकेले रह सकती हूँ, प्लीज़?
-बेली... -मुझे बस अकेला छोड़ दीजिए।
हे। मैं अभी भी अपने आदमी से ख़बर मिलने के इंतज़ार में हूँ।
हाँ, बस मेरा एक छोटा सा सवाल है।
-तुम कॉलेज फ़ुटबॉल देखते हो, है ना? -हाँ।
तुम ऑस्टिन के फ़ुटबॉल स्टेडियम के बारे में मुझे क्या बता सकते हो?
यही कि उसका नाम यह नहीं है।
क्या तुम जानते हो वहाँ कौन से रंग हैं?
मतलब टीम के रंग? सफ़ेद और गहरा नारंगी।
तुम पक्का कह सकते हो वह नारंगी है?
देखो, मैं कोई विशेषज्ञ नहीं हूँ, अगर तुम यह जानना चाह रही हो,
लेकिन हाँ।
वह स्टेडियम, एंड ज़ोन, यूनिफ़ॉर्म।
क्यों? क्या चल रहा है?
बात बस यह है कि ओवेन का ऑस्टिन से कुछ अजीब सा सम्बन्ध था।
और बेली को लगता है कि वह कभी उसके साथ वहाँ कोई मैच देखने गई थी।
देखो, हैना, मुझे यक़ीन है ऐसी बहुत सी चीज़ें होंगी
जो बाद में सोचने पर अजीब लगें।
लेकिन, मेरी बात मानो, लोग ऐसा ही करते हैं।
यह शायद बस...
ग्रेडी ब्रैडफ़ोर्ड ऑस्टिन से है।
-कौन? -यूएस मार्शल जो यहाँ आया था।
मैंने उसके दफ़्तर में फ़ोन किया था।
वह टेक्सस के पश्चिमी ज़िले की मार्शल सेवा में काम करता है।
वह ऑस्टिन में है।
ठीक है।
एफ़बीआई को ग्रेडी के बारे में नहीं पता था।
अगर वे जुड़े हुए नहीं हों तो?
तुमने कहा था कि लोग बिना वजह नहीं भागते।
अगर ओवेन किसी और वजह से भाग रहा हो, तो?
हाँ, अच्छा। देखो, इसी काम के लिए जाँचकर्ता को लगाया है।
वह इन सब चीज़ों की पड़ताल करेगा।
हमें कुछ जवाब लाकर देगा।
हाँ, अगर वह तुम्हें वापस फ़ोन करे, बताना।
-वह मुझे वापस फ़ोन करेगा। जल्द ही। -ठीक है।
मेरी बात सुनो, हैना।
तुम्हें संयम रखना होगा।
यह जो कुछ भी है, तुम्हें इस पचड़े में नहीं पड़ना है, ठीक है?
-हाँ। -हैना?
शुक्रिया, जेक। समझ गई। पता चलते ही मुझे बताना।
मुझसे कुछ मत कहिए। मैंने सिर्फ़ एक घूँट ली है।
मुझे वाइन से कोई फ़र्क़ नहीं पड़ता, और तुम ठीक कहती हो।
तुम कल स्कूल नहीं जाओगी।
-नहीं जाऊँगी? -नहीं।
मैंने कुछ और सोचा है।
मैं देरी के लिए माफ़ी चाहता हूँ, दोस्तों, लेकिन अब हम चलने के लिए तैयार हैं।
हमारा अनुमान है एक बार सामान्य ऊँचाई पर पहुँचने के बाद आसमान साफ़ होगा।
फ़्लाइट अटेन्डेन्ट, कृपया अपनी सीटों पर बैठ जाएँ।
हम उड़ान भरने के लिए तैयार हैं।
हम आपको बहुत जल्द ऑस्टिन पहुँचा देंगे।
उप-शीर्षक अनुवादक: पुनीत